
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1215 


27 Νοεμβρίου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Δ1/Γ/Φ18/20260 

Έγκριση Προσαρμογής Καταστατικού της Ανωνύμου Ε¬ 
ταιρίας "ΔΗΜΟΣΙΑΣ ΕΠΙΧΕΙΡΗΣΗΣ ΑΕΡΙΟΥ Α.Ε." (ΔΕ- 
ΠΑ Α.Ε.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΑΝΑΠΤΥΞΗΣ 

Έχοντας υπόψη: 

1. Το Π .Δ. 381/89 "Οργανισμός του Υπουργείου Βιομη¬ 
χανίας Ενέργειας και Τεχνολογίας" (ΦΕΚ 168/Α/16.6.89). 

2. Το Π.Δ. 27/96 "Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης" (ΦΕΚ 19/Α/1.2.96). 

3. Το Π.Δ. 138/93 "Περί Οργανισμού του Υπουργείου 
Εθνικής Οικονομίας" (ΦΕΚ 55/Α/93). 

4. Το άρθρο 8του Ν.2593/98 "Αναδιάρθρωση της Δημό¬ 
σιας Επιχείρησης Πετρελαίου (Δ.Ε.Π. Α.Ε.) και των θυγα¬ 
τρικών της εταιριών, καταστατικό αυτής και άλλες διατά¬ 
ξεις" (ΦΕΚ 59/Α/25.3.98). 

5. Την με αριθμό 42/14.9.98 απόφαση της Έκτακτης 
Γενικής Συνέλευσης, με την οποία εγκρίνεται η προσαρ¬ 
μογή του Καταστατικού. 

6. Ότι η απόφαση αυτή δεν προκαλεί δαπάνη σε βάρος 
του Κρατικού Προϋπολογισμού., αποφασίζουμε: 

Την έγκριση της προσαρμογής του Καταστατικού της 
Ανώνυμης Εταιρίας με την επωνυμία "ΔΗΜΟΣΙΑ 
ΕΠΙΧΕΙΡΗΣΗ ΑΕΡΙΟΥ (Δ.ΕΠ.Α. Α.Ε.)" σύμφωνα με τις δια¬ 
τάξεις του άρθρου 8, του Ν.2593/98 και το οποίο έχει ως 
εξής: 

ΚΑΤΑΣΤΑΤΙΚΟ ΑΝΩΝΥΜΗΣ ΕΤΑΙΡΙΑΣ ΔΕΠΑ Α.Ε. 

ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ 
ΔΕΠΑ Α.Ε. 

ΚΕΦΑΛΑΙΟ Α’ 

Σύσταση - επωνυμία - έδρα - σκοπός και διάρκεια 
της εταιρίας 

Άρθρο 1 

Σύσταση - Επωνυμία 

Ιδρύεται Ανώνυμη Εταιρία που θα λειτουργεί για την ε¬ 


ξυπηρέτηση του δημοσίου συμφέροντος σύμφωνα με 
τους κανόνες της ιδιωτικής οικονομίας, με την επωνυμία: 
"Δημόσια Επιχείρηση Αερίου Ανώνυμη Εταιρία" και με τον 
διακριτικό τίτλο "ΔΕΠΑ Α.Ε.". 

Για τις συναλλαγές της με την αλλοδαπή, η Εταιρία θα 
χρησιμοποιεί την επωνυμία της σε πιστή μετάφραση και 
το διακριτικό της τίτλο με λατινικούς ή άλλους χαρακτή¬ 
ρες. 

Άρθρο 2 

Έδρα - Υποκαταστήματα 

1. Εδρα της Εταιρίας είναι ο Δήμος Αθηναίων. 

2. Με απόφαση του Διοικητικού Συμβουλίου μπορούν 
να συσταθούν υποκαταστήματα, γραφεία ή πρακτορεία 
οπουδήποτε στην Ελλάδα και στο εξωτερικό. Με την ίδια 
απόφαση καθορίζονται συνοπτικά και οι όροι ιδρύσεως 
και λειτουργίας τους. 

Άρθρο 3 

Σκοπός 

1. Σκοπός της Εταιρίας είναι: 

α) Η απόκτηση, αποθήκευση, μεταφορά, διανομή και ε¬ 
μπορία φυσικών αερίων υδρογονανθράκων (φυσικού αε¬ 
ρίου) που θα προέρχονται από εγχώρια κοιτάσματα ή θα 
εισάγονται από το εξωτερικό. 

β) Η κατεργασία βιομάζας, στερεών ή υγρών καυσίμων 
ή άλλων υλών για την παραγωγή αερίων υδρογονανθρά¬ 
κων. 

γ) Η εκμετάλλευση ή συμμετοχή στην εκμετάλλευση 
κοιτασμάτων αερίων υδρογονανθράκων τόσο στην Ελλά¬ 
δα όσο και στο εξωτερικό. 

δ) Η ανάληψη επιχειρηματικών δραστηριοτήτων που 
σχετίζονται με την κατεργασία ή την καύση φυσικού αε¬ 
ρίου για την παραγωγή ετέρων προϊόντων ή άλλης 
μορφής ενέργειας και την αποθήκευση, μεταφορά, 
διανομή και εμπορία αυτών", 

ε) Η κατασκευή λειτουργία και εκμετάλλευση αγωγών 
και δικτύων μεταφοράς και διανομής φυσικού αερίου κα¬ 
θώς και των εγκαταστάσεων που είναι αναγκαίες για την 
επιδίωξη των σκοπών της. 

στ) Η μεταφορά, επεξεργασία, αποθήκευση και διάθε¬ 
ση δεδομένων, η κατάρτιση, επεξεργασία και διάθεση 
προγραμμάτων ηλεκτρονικών υπολογιστών και γενικώς η 
δραστηριότητα που συνδέεται με τη μεταφορά, επεξερ¬ 
γασία, αποθήκευση και διάθεση πληροφοριών. 

ζ) Η παροχή συμβουλών και η διαχείριση έργων επί θε¬ 
μάτων που εμπίπτουν στους σκοπούς του παρόντος Κα¬ 
ταστατικού. 

2. Για την επιδίωξη των σκοπών της η Εταιρία μπορεί: 

α) Να συνεργάζεται και να συνάπτει συμβάσεις με επι¬ 
χειρήσεις ή κοινοπραξίες μελετών, κατασκευών ή άλλες, 

β) Να συνάπτει δάνεια με Τράπεζες ή άλλους χρη¬ 
ματοδοτικούς οργανισμούς Ελληνικούς ή του εξωτε¬ 
ρικού. 

3. Η Εταιρεία καταρτίζοντας προς τούτο συμβάσεις με 
το Δημόσιο, δύναται να αναλαμβάνει την άσκηση και δια¬ 
χείριση των δικαιωμάτων και εν γένει των συμφερόντων 
αυτού, που απορρέουν από συμβάσεις του Ελληνικού 
Δημοσίου με τρίτους και που έχουν αντικείμενο που ανά¬ 
γεται στους σκοπούς της Εταιρείας ή είναι συναφές προς 
αυτούς. Η Εταιρεία καταρτίζοντας συμβάσεις με το Δη¬ 
μόσιο μπορεί να αναλαμβάνει την άσκηση κάθε δικαιώ¬ 
ματος του Δημοσίου που εμπίπτει στους σκοπούς της. 

4. Για την πραγμάτωση των ως άνω σκοπών η ΔΕΠΑ 
Α.Ε., δύναται να συμμετέχει στο κεφάλαιο υφιστάμενων ή 
ιδρυόμενων επιχειρήσεων, καθώς και να ιδρύει εταιρείες 
για την εκτέλεση προγραμμάτων που έχουν σχέση προς 
τους αναφερθέντες σκοπούς της, να δανειοδοτεί τέτοιες 
επιχειρήσεις, να εγγυάται υπέρ αυτών, να εκδίδει 
ομολογιακά δάνεια, να συμμετέχει στο κεφάλαιο 
δανειοδοτηθεισών υπό αυτής επιχειρήσεων με μετα¬ 
τροπή σε μετοχές των εις χείρας της ομολογιών των 
δανείων αυτών. 

5. Η Εταιρεία δύναται να προβαίνει σε κάθε άλλη ενέρ¬ 
γεια και πράξη προς επιδίωξη των σκοπών της εντός των 
ορίων του παρόντος Καταστατικού και των κειμένων δια¬ 
τάξεων στην ανάληψη κάθε εμπορικής ή άλλης δραστη¬ 
ριότητας και στη διενέργεια κάθε υλικής πράξεως ή δι- 
καιοπραξίας άμεσα ή έμμεσα συνδεόμενης με τους 
σκοπούς της Εταιρείας. 

Άρθρο 4 
Διάρκεια 

Η διάρκεια της Εταιρείας ορίζεται μέχρι την 31 η Δεκεμ¬ 
βρίου του έτους 2100. Η διάρκεια της Εταιρείας δύναται 
να παραταθεί με απόφαση της Γενικής Συνέλευσης των 
μετόχων. 

ΚΕΦΑΛΑΙΟ Β' 

Μετοχικό κεφάλαιο, μετοχές, μέτοχοι 
Άρθρο 5 

Μετοχικό Κεφάλαιο 

Το μετοχικό κεφάλαιο της εταιρίας ανέρχεται σήμερα 
στο ποσό των δραχμών διακοσίων σαράντα πέντε δισε¬ 
κατομμυρίων ενενήντα εκατομμυρίωντετρακοσίωνχιλιά¬ 
δων (245.090.400.000) διαιρούμενο σε οκτώ εκατομμύρια 
εκατόν εξήντα εννέα χιλιάδες εξακόσιες ογδόντα 
(8.169.680) κοινές ονομαστικές μετοχές, ονομαστικής α¬ 
ξίας δραχμών τριάντα χιλιάδων (30.000) η καθεμία και 
είναι πλήρως καταβεβλημένο. 

Άρθρο 6 

Αύξηση μετοχικού κεφαλαίου 

1. Σε περίπτωση αύξησης του μετοχικού κεφαλαίου που 
δεν γίνεται με εισφορά σε είδος όπως και στην περίπτω¬ 
ση έκδοσης ομολογιών που μετατρέπονται σε μετοχές, οι 


μέτοχοι της Εταιρίας κατά τον χρόνο της αύξησης του κε¬ 
φαλαίου ή της έκδοσης του ομολογιακού δανείου δι¬ 
καιούται να καλύψει κατά προτίμηση τις νέες μετοχές ή 
ομολογίες, μέσα σε προθεσμία, η οποία καθορίζεται από 
το όργανο της Εταιρίας που αποφάσισε την αύξηση του 
κεφαλαίου ή την έκδοση των ομολογιών και η οποία δεν 
μπορεί να είναι βραχύτερη από ένα μήνα. 

2. Σε περίπτωση έκδοσης μετοχών σε τιμή πάνω από το 
άρτιο η διαφορά μεταξύ της ονομαστικής αξίας των 
μετοχών και της τιμής έκδοσης της μεταφέρεται σε ειδι¬ 
κό αποθεματικό κεφάλαιο από την έκδοση μετοχών πάνω 
από το άρτιο, που δεν μπορεί να διατεθεί για πληρωμή με¬ 
ρισμάτων ή ποσοστών. 

3. Σε περίπτωση έκδοσης ομολογιακού δανείου επιτρέ¬ 
πεται να χορηγηθεί στους ομολογιούχους δικαίωμα με¬ 
τατροπής των ομολογιών τους σε προνομιούχες μετοχές 
άνευ ψήφου για ποσό όμως που δεν μπορεί να υπερβεί το 
μισό του καταβληθέντος μετοχικού κεφαλαίου, ύστερα α¬ 
πό απόφαση της Γενικής Συνέλευσης. 

Άρθρο 7 

Μετοχές 

1. Οι μετοχές της Εταιρίας είναι ονομαστικές. 

2. Οιτίτλοιτων μετοχών είναι αριθμημένοι με αύξοντα α¬ 
ριθμό, φέρουν την ημερομηνία έκδοσης, την σφραγίδα 
της Εταιρίας και τις υπογραφές του Προέδρου του Διοι¬ 
κητικού Συμβουλίου και ενός συμβούλου που ορίζει το 
Διοικητικό Συμβούλιο όπως και μερισματαποδείξεις αριθ- 
μημένες με αύξοντα αριθμό. Ο τύπος των τίτλων των 
μετοχών ορίζεται από το Διοικητικό Συμβούλιο. 

Κάθε τίτλος μπορεί να περιλαμβάνει περισσότερες από 
μία μετοχές ύστερα από σχετική απόφαση του Διοικη¬ 
τικού Συμβουλίου. 

3. Μέχρι να εκδοθούν οριστικοί τίτλοι των μετοχών το 
Διοικητικό Συμβούλιο μπορεί να εκδόσει προσωρινούς 
τίτλους που θα περιέχουν όλα τα πιό πάνω ανα φερόμενα 
στοιχεία, εκτός από μερισματαποδείξεις. Κάθε τίτλος 
μπορεί να περιλαμβάνει περισσότερες από μία μετοχές ύ¬ 
στερα από σχετική απόφαση του Διοικητικού Συμβου¬ 
λίου. 

Άρθρο 8 

Κάθε μετοχή παρέχει δικαίωμα μιας ψήφου στη Γ ενική 
Συνέλευση. 

Οι μετοχές είναι αδιαίρετες. Τα δικαιώματα και οι 
υποχρεώσεις από κάθε μετοχή ακολουθούν το νόμιμο 
κάτοχό της. 

Άρθρο 9 

1.0 μέτοχος στις σχέσεις του με την Εταιρία θεωρείται, 
ανεξάρτητα από την έδρα του, ότι έχει έδρα την έδρα της 
Εταιρίας και υπόκειται στούς ελληνικούς Νόμους. 

2.0 μέτοχος δεν ευθύνεταιπέρα από την ονομαστική α¬ 
ξία των μετοχών του. 

3.0 μέτοχος υπό την ιδιότητα του αυτή, καθώς και οι τυ¬ 
χόν ειδικοί και καθολικοί διάδοχοί του, και οι δανειστές 
του σε καμμία περίπτωση δεν μπορούν να προκαλέσουν 
κατάσχεση ή σφράγιση οποιοσδήποτε εταιρικής περιου¬ 
σίας ή των βιβλίων της Εταιρίας ή την διανομή ή την εκκα¬ 
θάριση της, ούτε και να αναμιχθούν στην διοίκηση της ε¬ 
ταιρίας, παρά μόνο να ασκούν τα δικαιώματα που 
αναγνωρίζει στους μετόχους το Καταστατικό, υποχρεού- 

μενοι να συμμορφώνονται προς τις νόμιμες αποφάσεις 
των Γενικών Συνελεύσεων και του Διοικητικού Συμβου¬ 
λίου. 

ΚΕΦΑΛΑΙΟ Γ’ 

Διοίκηση 
Άρθρο 10 

Όργανα Διοίκησης- Διοικητικό Συμβούλιο 

1. Όργανα διοίκησης της εταιρίας είναι: 

α) Το Διοικητικό Συμβούλιο 

β) Ο Διευθύνων Σύμβουλος 

γ) Το Συμβούλιο Διεύθυνσης 

Το Διοικητικό Συμβούλιο είναι το ανώτατο διοικητικό 
όργανο της Εταιρίας και κατά κύριο λόγο διαμορφώνει τη 
στρατηγική και την πολιτική ανάπτυξής της, ενώ εποπτεύ¬ 
ει και ελέγχει τη διαχείριση της περιουσίας της. 

2. Το Διοικητικό Συμβούλιο εκπροσωπεί την εταιρία, 
είναι αρμόδιο να αποφασίζει για κάθε πράξη και να ασκεί 
κάθε εξουσία που αφορά τη διοίκηση της εταιρίας, τη δια¬ 
χείριση της περιουσίας της και γενικά την επιδίωξη του 
σκοπού της, χωρίς κανένα περιορισμό, με εξαίρεση τα θέ¬ 
ματα, που από το νόμο ή το Καταστατικό υπάγονται ρητά 
στην αρμοδιότητα της Γ ενικής Συνέλευσης. 

3. Το Διοικητικό Συμβούλιο εγκρίνει τον ετήσιο 
προϋπολογισμό της εταιρίας και συντάσσει την Ετήσια 
Έκθεση Πεπραγμένων. 

4. Το Διοικητικό Συμβούλιο μπορεί να αναθέτει την ενά¬ 
σκηση μέρους των εξουσιών ή των αρμοδιοτήτων του, ε¬ 
κτός από αυτές που απαιτούν συλλογική ενέργεια, καθώς 
και τη διαχείριση, διοίκηση ή διεύθυνση των υποθέσεωνή 
την εκπροσώπηση της εταιρείας σε ένα ή περισσότερα 
μέλη του, στους Γ ενικούς Διευθυντές, στους Διευθυντές 
ή υπαλλήλους της εταιρείας. Επίσης το Δ.Σ. μπορεί να 
αναθέτει με ειδικές συμβάσεις συγκεκριμένες αρμοδιό¬ 
τητες, περιλαμβανομένων των αρμοδιοτήτων διαχείρι¬ 
σης, διοίκησης και διεύθυνσης, για συγκεκριμένες υποθέ¬ 
σεις , σε ημεδαπά ή αλλοδαπά φυσικά ή νόμικά πρόσωπα, 
τα οποία θα ασκούν τις αρμοδιότητες και θαπαρέχουντις 
υπηρεσίες που θα προσδιορίζονται εκάστοτε στις σχετι¬ 
κές αποφάσεις του Δ.Σ. της εταιρίας. 

Άρθρο 11 

Εκλογή - Σύνθεση - Αντικατάσταση μελών του Δ.Σ. 

1. Το Δ.Σ. αποτελείται από ένδεκα μέλη και η θητείατου 
είναι πενταετής. 

2. Το Δ.Σ. αποτελείται από: 

α. Εξι (6) μέλη που εκλέγονται απότη Γ ενική Συνέλευση 
των μετόχων της Εταιρείας, στην οποία όμως, για το θέμα 
αυτό, δεν θα έχει δικαίωμα ψήφου ο μέτοχος της μειοψη¬ 
φίας και τον Διευθύνοντα Σύμβουλο που επιλέγεται με τη 
διαδικασία του άρθρου 15 του παρόντος Καταστατικού. 

β. Δύο (2) εκπροσώπους των εργαζομένων στην Εται¬ 
ρεία που εκλέγονται με άμεση και καθολική ψηφοφορία 
και με το σύστημα της απλής αναλογικής. 

Οι εκπρόσωποι αυτοί εκλέγονται μέσα σε προθεσμία 
δύο (2) μηνών αφότου ειδοποιηθεί η πλέον αντιπροσω¬ 
πευτική πρωτοβάθμια συνδικαλιστική οργάνωση των ερ¬ 
γαζόμενων. 

Οι αρχαιρεσίες για την εκλογή των εκπροσώπωντων ερ¬ 
γαζόμενων στο Διοικητικό Συμβούλιο διεξάγονται από 
Εφορευτική Επιτροπή που ορίζεται από την πλέον αντι¬ 
προσωπευτική πρωτοβάθμια συνδικαλιστική οργάνωση 


της Εταιρείας και στην οποία συμμετέχουν ένας τουλάχι¬ 
στον εκπρόσωπος από τις υπόλοιπες συνδικαλιστικές 
οργανώ-σεις της Εταιρείας. Η διαδικασία των αρχαιρε¬ 
σιών, ο καθορισμός των τοπικών Εφορευτικών Επι¬ 
τροπών, ο χρόνος και οι λεπτομέρειες της ψηφοφορίας 
και η εξαγωγή και ανακοίνωση των αποτελεσμάτων 
αποτελούν έργο της Επιτροπής αυτής, που προεδρεύε¬ 
ται από δικαστικό αντιπρόσωπο, σύμφωνα με τη διάταξη 
του άρθρου 1 του Ν. 1264/1982. 

γ. Δύο (2) εκπροσώπους του μετόχου της μειοψηφίας, 
σύμφωνα με τις διατάξεις του άρθρου 18 παράγραφοι 3 
και 5του Κ.Ν. 2190/1920. 

3. Η μη εκλογή ή μη έγκαιρη αναπλήρωση από οποια¬ 
δήποτε αιτία εκπροσώπων των εργαζομένων μέσα στην 
προθεσμία των δύο (2) μηνών δεν παρακωλύει τη συ¬ 
γκρότηση και λειτουργία του Δ.Σ. χωρίς τα μέλη αυτά. 

4. Ο μη διορισμός ή αναπλήρωση για οποιονδήποτε 
λόγο από τους μετόχους της μειοψηφίας των μελών που 
την εκπροσωπούν δεν παρακωλύει τη λειτουργία του 
Διοικητικού Συμβουλίου. 

5α. Τα μέλη του Δ.Σ., πληντων κατά την παράγραφο 2α 
του παρόντος άρθρου εκλεγομένων, αναπληρώνονται ε¬ 
άν παραιτηθούν ή εκλείψουν για οποιονδήποτε λόγο ή 
ανακαλούνται με την ίδια διαδικασία που εκλέχθηκαν ή 
ορίστηκαν. 

β. Σε περίπτωση που εκλείψει για οποιονδήποτε λόγο ο 
Διευθύνων Σύμβουλος, χρέη Διευθύνοντος Συμβούλου ε- 
κτελεί προσωρινά ο Πρόεδρος του Διοικητικού Συμβου¬ 
λίου, ή εάν συμπίπτει ο Πρόεδρος του Διοικητικού Συμ¬ 
βουλίου, με το Διευθύνοντα Σύμβουλο, άλλο μέλος του 
Διοικητικού Συμβουλίου που ορίζεται με απόφασή του μέ¬ 
χρι την επιλογή νέου Διευθύνοντος Συμβούλου κατά τα 
οριζόμενα στο άρθρο 15 του παρόντος Καταστατικού. 

Σε κάθε περίπτωση το Διοικητικό Συμβούλιο εκλέγει 
προς συμπλήρωση του αριθμού των μελών του ένα ακό¬ 
μα μέλος, του οποίου η θητεία ορίζεται μέχρι την επιλογή 
νέου Διευθύνοντος Συμβούλου με τη διαδικασία του άρ¬ 
θρου 15 και πάντως μέχρι τη λήξη της θητείας του Διοικη¬ 
τικού Συμβουλίου που τον εξέλεξε. Σε περίπτωση που λή¬ 
ξει η θητεία Διοικητικού Συμβουλίου και δεν έχει εκλεγεί 
νέος Διευθύνων Σύμβουλος, εκλέγεται ένας Σύμβουλος 
επιπλέον των κατά την παράγραφο 2α εκλεγομένων, του 
οποίου η θητεία λήγει αυτοδικαίως μόλις εκλεγεί ο Διευ- 
θύνων Σύμβουλος. 

γ. Εάν εκλείψει μέλος του Διοικητικού Συμβουλίου που 
έχει εκλεγεί με τη διαδικασία της παραγράφου 2α του πα¬ 
ρόντος άρθρου, αντικαθίσταται με απόφαση του Διοικη¬ 
τικού Συμβουλίου και η εκλογή του επικυρώνεται από την 
επόμενη Γ ενική Συνέλευση. 

6. Η μη επικύρωση εκλογής ή αντικατάσταστης μέλους 
του Διοικητικού Συμβουλίου απότη Γ ενική Συνέλευση δεν 
επηρεάζει το κύρος των αποφάσεων του Δ.Σ. 

Άρθρο 12 

Λειτουργία του Δ.Σ. 

1. Το Διοικητικό Συμβούλιο συνέρχεται στην έδρα της Ε¬ 
ταιρείας ή και εκτός της έδρας ή στην αλλοδαπή μετά α¬ 
πό ειδική άδεια της αρμόδιας εποπτεύουσας αρχής, με 
πρόσκληση του Προέδρου ή του αναπληρωτή του, σε η¬ 
μέρα και ώρα που ορίζεται από αυτόν, τακτικά μεν μία 
φορά κάθε ημερολογιακό μήνα, έκτακτα δε όποτε ο Πρό¬ 
εδρος κρίνει αυτό σκόπιμο. 

2. Με αίτηση τεσσάρων (4) έκτων συμβούλων, ο Πρόε¬ 
δρος ή ο αναπληρωτής του υποχρεούται να συγκαλεί το 
Διοικητικό Συμβούλιο ορίζοντας ημέρα συνεδρίασής του, 
που να μην απέχει περισσότερο από είκοσι (20) ημέρες α¬ 
πό την υποβολή της σχετικής αίτησης. Με αίτηση δύο (2) 
εκ των συμβούλων ο Πρόεδρος ή ο αναπληρωτής του 
υποχρεούται να θέτει κάθε προτεινόμενο θέμα στην ημε¬ 
ρήσια διάταξη της πρώτης μετά την υποβολή της σχετι¬ 
κής αίτησης συνεδρίασης. 

3. Η ημερήσια διάταξη των συνεδριάσεων καθορίζεται 
από τον Πρόεδρο και τα θέματά της περιέχονται στην 
πρόσκληση που αποστέλλεται στους συμβούλους δύο (2) 
τουλάχιστον εργάσιμες ημέρες προ της ενάρξεως της 
συνεδριάσεως. 

4. Το Διοικητικό Συμβούλιο βρίσκεται σε απαρτία και 
συνεδριάζει νόμιμα όταν παρίστανται αυτοπροσώπως ή 
αντιπροσωπεύονται, σύμφωνα με την παράγραφο 6 του 
παρόντος άρθρου, το ήμισυ πλέον ενός των συμβούλων, 
χωρίς ποτέ ο αριθμός των συμβούλων που παρίστανται να 
είναι κατώτερος από τρεις. Για την εξεύρεση του αριθμού 
απαρτίας παραλείπεται κάθε κλάσμα που προκύπτει. 

5. Το Διοικητικό Συμβούλιο παίρνει αποφάσεις με από¬ 
λυτη πλειοψηφία των παρόντων και αντιπροσω- 
πευομένων μελών αυτού. 

6. Καθένας από τους συμβούλους μπορεί μετά από έγ¬ 
γραφη εντολή να αντιπροσωπεύει έγκυρα μόνον έναν άλ¬ 
λο σύμβουλο. Η αντιπροσώπευση στο Διοικητικό Συμ¬ 
βούλιο δεν μπορεί να ανατεθεί σε πρόσωπο που δεν είναι 
μέλος του Συμβουλίου. 

7. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά, που καταχωρούνται σε 
ειδικό βιβλίο. Αυτά υπογράφονται από τον Πρόεδρο και 
τους συμβούλους που παρίστανται στη συνεδρίαση και ε¬ 
πικυρώνονται αμέσως ή στην επόμενη συνεδρίαση του 
Δ.Σ. 

8. Τα αντίγραφα και τα αποσπάσματα των πρακτικών 
του Διοικητικού Συμβουλίου υπογράφονται από τον Πρό¬ 
εδρο ή, εάν αυτός κωλύεται, από το νόμιμο αναπληρωτή 
του. 

9. Τον Πρόεδρο, απάντα ή κωλυόμενο, αναπληρώνει ο 
Διευθύνων Σύμβουλος. Εάν ταυτίζεται η ιδιότητα του 
Προέδρου του Δ.Σ. με αυτήν του Διευθύνοντος Συμ¬ 
βούλου, με απόφασή του το Δ.Σ. καθορίζει τον αναπλη¬ 
ρωτή του Προέδρου του. 

Άρθρο 13 

Ευθύνη μελών του Δ.Σ. 

1. Τα μέλη του Διοικητικού Συμβουλίου ευθύνονται α¬ 
πέναντι στην Εταιρεία για κάθε πταίσμα τους κατά την ά¬ 
σκηση των καθηκόντων τους, σύμφωνα με τους ειδικό¬ 
τερους ορισμούς των άρθρων 22α και 22β του Κ.Ν. 
2190/1920, όπως ισχύει. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της Εταιρείας, των οποίων έλαβαν γνώση με την ιδιότητά 
τους ως συμβούλων. 

3. Ο διορισμός και η για οποιονδήποτε λόγο παύση των 
μελών του Διοικητικού Συμβουλίου και των προσώπων 
που έχουν την εξουσία να εκπροσωπούν την Εταιρεία α¬ 
πό κοινού ή μεμονωμένα υποβάλλονται σε δημιοσιότητα 
με τα στοιχεία ταυτότητάς τους, κατά τα οριζόμενα στα 
άρθρα 7α και 7β Κ.Ν. 2190/1920, όπως ισχύει. 


Άρθρο 14 

Απαγόρευση ανταγωνισμού - Συμμετοχή στα Δ.Σ. 
θυγατρικών εταιρειών 

1. Απαγορεύεται στα μέλη του Διοικητικού Συμβουλίου, 
στους Γενικούς Διευθυντές, στους Διευθυντές της Εται¬ 
ρείας, καθώς και στο προσωπικό της Εταιρείας να ενερ¬ 
γούν κατά περίσταση ή κατ' επάγγελμα χωρίς την άδεια 
της Γενικής Συνελεύσεωςτων μετόχων της Εταιρείας, για 
δικό τους λογαριασμό ή για λογαριασμό τρίτων, πράξεις 
συναφείς με τους σκοπούς της Εταιρείας ή να είναι μέλη 
διοικητικού συμβουλίου, διευθυντικά στελέχη, υπάλληλοι 
ή αντιπρόσωποι των εταιριών που έχουν συναφή σκοπό 
με αυτούς της Εταιρείας, καθώς και να μετέχουν ως ε¬ 
ταίροι σε προσωπικές ή άλλης μορφής εταιρείες, 
κοινοπραξίες που έχουν συναφή σκοπό με αυτούς της Ε¬ 
ταιρείας. Από τις ανωτέρω απαγορεύσεις εξαιρούνται οι 
θυγατρικές εταιρείες της Εταιρείας ή εταιρείες στο κε¬ 
φάλαιο των οποίων συμμετέχει. 

2. Η ανωτέρω απαγόρευση ισχύει για μία διετία μετά την 
καθ' οιονδήποτετρόπο λήξη θητείαςτου μέλουςτου Δ.Σ., 
ή αποχώρησής του από το Δ.Σ. ή αποχώρησης στελέχου 
απάτην Εταιρεία σε περίπτωση που συμμετείχε στο Συμ¬ 
βούλιο Διεύθυνσης της Εταιρείας. 

Άρθρο 15 

Πρόεδρος - Διευθύνων Σύμβουλος 

1.0 Πρόεδρος εκπροσωπεί την εταιρία δικαστικά και ε- 
ξώδικα και παρακολουθεί την εφαρμογή των αποφάσεων 
του Διοικητικού Συμβουλίου. 

Ο Πρόεδρος συγκαλείτο Διοικητικό Συμβούλιο, προε¬ 
δρεύει στις συνεδριάσεις του, καθορίζει την Ημερήσια 
διάταξη των συζητήσεων, διευθύνει τις συζητήσεις και 
θέτει τα θέματα σε ψηφοφορία. 

Υποβάλλει κατά περιοδικά διαστήματα τις προβλεπό- 
μενες από τις ισχύουσες διατάξεις και το καταστατικό 
της, εκθέσεις για τη λειτουργία της και απολογισμό των 
δραστηριοτήτων της. 

2. Ο Διευθύνων Σύμβουλος είναι μέλος του Δ.Σ. της Ε¬ 
ταιρείας και η ιδιότητά του δεν είναι ασυμβίβαστη με την 
ιδιότητα του Προέδρου του Δ.Σ. Πρόίσταται όλων των υ¬ 
πηρεσιών της Εταιρείας, διευθύνει το έργο τους, παίρνει 
τις αναγκαίες αποφάσεις μέσα στα πλαίσια των διατάξε¬ 
ων που διέπουν τη λειτουργία της Εταιρείας, των εγκε¬ 
κριμένων προγραμμάτων και προϋπολογισμών και του Ε¬ 
πιχειρησιακού Σχεδίου (Ε.Σ.) και του Στρατηγικού Σχε¬ 
δίου (Σ.Σ.) και των όρων της Σύμβασης Διαχείρισης που 
έχει καταρτίσει με την Εταιρεία. 

Προσλαμβάνεται για χρονικό διάστημα πέντε (5) ετών 
μετά από δημόσια προκήρυξη της θέσης, η οποία γίνεται 
με κοινή απόφαση των Υπουργών Εθνικής Οικονομίας και 
Ανάπτυξης. Τα ελάχιστα απαιτούμενα προσόντα για την 
κατάληψη της θέσης του Διευθύνοντος Συμβούλου είναι 
πτυχίο Α.Ε.Ι. της ημεδαπής ή ισότιμο της αλλοδαπής και 
πενταετής εμπειρία σε θέση σημαντικής ευθύνης και α¬ 
παιτήσεων στο δημόσιο ή τον ιδιωτικό τομέα. 

Με την απόφαση των Υπουργών με την οποία προκη¬ 
ρύσσεται η θέση, καθορίζεται και η διαδικασία της ε¬ 
πιλογής, εξειδικεύονται τα αναγκαία προσόντα και 
μπορεί να ορίζεται ότι απαιτούνται και προσόντα πέραν 
των αναφερομένων στο προηγούμενο εδάφιο. Οι Υπουρ¬ 
γοί Εθνικής Οικονομίας και Ανάπτυξης προτείνουν στη 
Γενική Συνέλευση την εκλογή του επιλεγέντος υποψη- 

φίου ως μέλους του Διοικητικού Συμβουλίου και στο Διοι¬ 
κητικό Συμβούλιο την εκλογή του ως Διευθύνοντος Συμ¬ 
βούλου. Το Διοικητικό Συμβούλιο συνάπτει Σύ μβαση Δια¬ 
χείρισης μετο Διευθύνοντα Σύμβουλο, κατά τα οριζόμενα 
στο άρθρο 30 του παρόντος Καταστατικού. Η Σύμβαση 
Διαχείρισης του Διευθύνοντος Συμβούλου μπορεί να κα¬ 
ταγγελθεί από το Διοικητικό Συμβούλιο, αν διαπιστωθεί 
σοβαρή απόκλιση των μεγεθών ή του χρόνου πραγ¬ 
ματοποίησης των στόχων που δεν δικαιολογείται επαρ- 
κώς ή άλλος σπουδαίος λόγος. Εφόσον καταγγελθεί η 
Σύμβαση Διαχείρισης, ο Διευθύνων Σύμβουλος εκπίπτει 
αυτοδικαίως από τη θέση του ως μέλος του Διοικητικού 
Συμβουλίου. 

Ο Διευθύνων Σύμβουλος έχει τις παρακάτω αρμοδιότη¬ 
τες, οι οποίες είναι καταστατικές και όσες άλλες του ανα¬ 
θέτει εκάστοτε το Διοικητικό Συμβούλιο: 

α. Υποβάλλει στο Διοικητικό Συμβούλιο της Εταιρείας 
τις προτάσεις και εισηγήσεις που απαιτούνται για την 
υλοποίηση των σκοπών της Εταιρείας όπως αυτοί εξειδι¬ 
κεύονται στα Ε.Σ. και Σ.Σ. 

β. Αποφασίζει την κατάρτιση συμβάσεων αντικειμένου, 
μέχρι του ποσού που εκάστοτε ορίζεται με απόφαση του 
Διοικητικού Συμβούλιο" 

Το Διευθύνοντα Σύμβουλο, απάντα ή κωλυόμενο, ανα¬ 
πληρώνει ο Πρόεδρος του Δ.Σ. ή άλλος Σύμβουλος που 
ορίζεται με απόφαση του Διοικητικού Συμβουλίου. 

Άρθρο 16 

Κάθε αμοιβή ή αποζημίωση που χορηγείται για 
οποιοδήποτε λόγο σε μέλη του Διοικητικού Συμβουλίου 
θεωρείται ότι βαρύνει την Εταιρία μόνο αν εγκριθεί κατά 
ποσό για κάθε Σύμβουλο από την Τακτική Γενική Συνέ¬ 
λευση των μετόχων με ειδική απόφασή της. 

Άρθρο 17 

Συμβούλιο Διεύθυνσης - Γενικοί Διευθυντές 

1. Στην εταιρία λειτουργεί Συμβούλιο Διεύθυνσης, με 
κύρια αποστολή το συντονισμό και την εξασφάλιση της α¬ 
παραίτητης συνοχής της λειτουργίας της Εταιρίας, την ε¬ 
πίλυση σημαντικών προβλημάτων της τρέχουσας διαχεί¬ 
ρισης, τη λήψη αποφάσεων για προμήθειες ή αναθέσεις 
έργων μέχρι το τιθέμενο από το Διοικητικό Συμβούλιο 
χρηματικό όριο καιτην άσκηση κάθε άλλης αρμοδιότητας 
που του εκχωρείτο Διοικητικό Συμβούλιο. Στο Συμβούλιο 
Διεύθυνσης μετέχει ως Πρόεδρος ο Διευθύνων Σύμ¬ 
βουλος και οι Γ ενικοί Διευθυντές ή, αν υπάρχει μόνο ένας 
Γενικός Διευθυντής, αυτός και οι Διευθυντές ή, σε κάθε 
άλλη περίπτωση, οι Διευθυντές. Το Διοικητικό Συμβούλιο 
εγκρίνει τον Κανονισμό λειτουργίας του Συμβουλίου Δι¬ 
εύθυνσης μετά από πρόταση του Διευθύνοντος Συμ¬ 
βούλου. 

2. Οι Γενικοί Διευθυντές είναι ανώτατα στελέχη της Ε¬ 
ταιρίας, εκτός οργανικών θέσεων, πρόΐστανται αυτοτε¬ 
λών τομέων δράσης της και ορίζονται με απόφαση του 
Διοικητικού Συμβουλίου, που εκδίδεται μετά από πρότα¬ 
ση του Διευθύνοντος Συμβούλου, όπου προσδιορίζονται 

και οι αρμοδιότητες ενός εκάστου. 

3. Οι Γενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρίας ή ε¬ 
κτός αυτού με απόσπαση ή με σύναψη ειδικής σύμβασης. 


4. Η αναγκαιότητα διορισμού Γ ενικών Διευθυντών υπό- 
κειται στην κρίση του Διοικητικού Συμβουλίου, το οποίο 
καθορίζει τον αριθμό και τις αρμοδιότητές τους, καθώς 
και τον τρόπο λειτουργίας του Συμβουλίου Διεύθυνσης. 

ΚΕΦΑΛΑΙΟ Δ’ 

Γενική Συνέλευση των Μετόχων 
Άρθρο 18 
Αρμοδιότητες 

1. Γενική Συνέλευση των μετόχων είναι το ανώτατο όρ¬ 
γανο της Εταιρίας και αποφασίζει για κάθε υπόθεση που 
αφορά την εταιρία. 

2. Η Γενική Συνέλευση των μετόχων είναι η μόνη αρμό¬ 
δια να αποφασίζει για τα εξής: 

α) Τροποποιήσεις του Καταστατικού. Τέτοιες θε¬ 
ωρούνται και οι αυξήσεις ή μειώσεις του εταιρικού κεφα¬ 
λαίου. 

β) Εκλογή των μελών του Διοικητικού Συμβουλίου και 
των ελεγκτών με την επιφύλαξη των άρθρων 11 και 28 
αυτού του Καταστατικού. 

γ) Έγκριση των ετήσιων οικονομικών καταστάσεων, 
δ) Διάθεση των ετησίων κερδών, 

ε) Έκδοση ομολογιακού δανείου όπως και ομολογιών 
σύμφωνα μετά άρθρα 3α, 3β και 3γτου Κ.Ν. 2190/1920, 
στ) Συγχώνευση, διάσπαση, μετατροπή, αναβίωση, πα¬ 
ράταση της διάρκειας ή διάλυση της εταιρίας και διορι¬ 
σμό εκκαθαριστών. 

3. Κατά τα λοιπά η Γενική Συνέλευση των μετόχων 
αποφασίζει σε κάθε πρόταση του Διοικητικού Συμβου¬ 
λίου. 

4. Το Ελληνικό Δημόσιο παρίσταται στη Γενική Συνέ¬ 
λευση και εκπροσωπείται από τον Υπουργό Οικονομικών 
ή το νόμιμο εκπρόσωπό του. Στη Γενική Συνέλευση 
μπορεί να παρίσταται χωρίς δικαίωμα ψήφου ο Υπουργός 
Ανάπτυξης ή ο νόμιμος εκπρόσωπός του. Ειδικά για τα θέ¬ 
ματα που εμπίπτουν στις αρμοδιότητες της Γ ενικής Συνέ¬ 
λευσης και αναφέρονται στις παραγράφους 2α και 5γ του 
άρθρου 11 του παρόντος Καταστατικού, το Ελληνικό Δη¬ 
μόσιο παρίσταται και εκπροσωπείται από τους Υπουρ¬ 
γούς Εθνικής Οικονομίας, Οικονομικών και Ανάπτυξης ή 
τους νόμιμα εξουσιοδοτημένους εκπροσώπους τους. 

Άρθρο 19 

Σύγκληση Γενικής Συνέλευσης των Μετόχων 

1. Η Γενική Συνέλευση των μετόχων συνέρχεται τακτικά 
στην έδρα της Εταιρίας ή και εκτός αυτής σύμφωνα μετο 
άρθρο 25 του Ν.2190/1920, μια τουλάχιστον φορά το 
χρόνο μέσα σε έξη (6) μήνες από την λήξη κάθε εταιρικής 
χρήσης. Το Διοικητικό Συμβούλιο συγκαλεί έκτακτη Γ ενι¬ 
κή Συνέλευση των μετόχων κάθε φορά που το κρίνει ανα¬ 
γκαίο. 

2. Το Διοικητικό Συμβούλιο υποχρεούται να συγκαλεί τη 
Γενική Συνέλευση των μετόχων εκτός από τις περιπτώ¬ 
σεις που προβλέπονται στον Νόμο και στο καταστατικό. 

3. Το Διοικητικό Συμβούλιο υποχρεούται να συγκαλεί τη 
Γενική Συνέλευση των μετόχων μετά από αίτηση των ελε¬ 
γκτών μέσα σε δέκα (10) ημέρες από την επίδοση της αί¬ 
τησης στον Πρόεδρο του Διοικητικού Συμβουλίου και ορί¬ 
ζει συγχρόνως το σχετικό αίτημα ως αντικείμενο της ημε¬ 
ρήσιας διάταξης. 

Άρθρο 20 

Πρόσκληση της Γενικής Συνέλευσης 

1. Η πρόσκληση της Γενικής Συνέλευσης, με εξαίρεση 
τις επαναληπτικές Γενικές Συνελεύσεις και όσες 
εξομοιώνονται με αυτήν και η οποία περιλαμβάνει με σα¬ 
φήνεια τουλάχιστον τον τόπο, τη χρονολογία και την ώρα 
της συνεδρίασης, καθώς και τα θέματα της ημερήσιας 
διάταξης, τοιχοκολλάται σε εμφανή θέση των κεντρικών 
γραφείων της Εταιρείας και δημοσιεύεται ως εξής: 

α. Στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνήσε- 
ως, σύμφωνα με το άρθρο 3 του από 16 Ιανουάριου 1930 
Προεδρικού Διατάγματος "Περί Δελτίου Ανωνύμων Εται¬ 
ρειών". 

β. Σε μία ημερήσια πολιτική εφημερίδα που εκδίδεται 
στην Αθήνα και, κατά την κρίση του Διοικητικού Συμβου¬ 
λίου, έχει ευρύτερη κυκλοφορία σε ολόκληρη τη χώρα, 
που επιλέγεται από τις εφημερίδες του άρθρου 3 του 
Ν.Δ/τος 3757/1957, όπως ισχύει. 

γ. Σε μία ημερήσια οικονομική εφημερίδα από εκείνες 
που ορίζει η παράγραφος 2γ του άρθρου 26 του Κ.Ν. 
2190/1920. 

2. Η Γενική Συνέλευση προσκαλείται είκοσι (20) τουλά¬ 
χιστον ημέρες πριν την οριζόμενη για τη συνεδρίαση αυ¬ 
τής, υπολογιζόμενων και των εξαιρετέων ημερών. Η 
δημοσίευση στο τεύχος Ανωνύμων Εταιρειών και Εταιρει¬ 
ών Περιορισμένης Ευθύνης της Εφημερίδας της Κυ- 
βερνήσεως γίνεται προ δέκα (10) τουλάχιστον πλήρων η¬ 
μερών και προ είκοσι (20) ημερών στις λοιπές εφημερί¬ 
δες. 

3. Η ημέρα της δημοσίευσης της πρόσκλησης της Γ ενι¬ 
κής Συνέλευσης και η ημέρα της συνεδρίασης αυτής δεν 
υπολογίζονται. 

Άρθρο 21 

Συμμετοχή στη Γ ενική Συνέλευση 

1. Δικαίωμα παράστασης και ψήφου στη Γενική Συνέ¬ 
λευση έχουν οι μέτοχοι οι οποίοι κατέθεσαν τους τίτλους 
των μετοχών τους πέντε (5) τουλάχιστον πλήρεις ημέρες 
πριν από την ημέρα που ορίσθηκε για τη συνεδρίαση στο 
Ταμείο της Εταιρείας ή στο Ταμείο Παρακαταθηκών και 
Δανείων ή σε οποιαδήποτε Τράπεζα στην Ελλάδα . 

2. Οι δικαιούμενοι να μετάσχουν στη Γ ενική Συνέλευση 
μέτοχοι μπορούν να αντιπροσωπευθούν σε αυτήν από 
κατάλληλα εξουσιοδοτημένο από αυτούς πληρεξούσιο. 

3. Οι αποδείξεις κατάθεσης των μετοχών, καθώς και τα 
έγγραφα νομιμοποίησης των αντιπροσώπων των μετό¬ 
χων πρέπει να κατατίθενται στο Ταμείο της Εταιρείας 
πέντε (5) τουλάχιστον πλήρεις ημέρες πριν από τη συνε¬ 
δρίαση της Γ ενικής Συνέλευσης. 

4. Μέτοχοι που δεν συμμορφώθηκαν με τις παρα¬ 
γράφους 1,2 και 3 του άρθρου τούτου μπορούν να μετά¬ 
σχουν στη Γ ενική Συνέλευση μόνο μετά από άδεια αυτής. 

5. Δέκα (10) ημέρες πριν από την Τακτική Γενική Συνέ¬ 
λευση, κάθε μέτοχος μπορεί να πάρει απάτην Εταιρεία τις 
ετήσιες οικονομικές καταστάσεις της, καθώς και τις σχε¬ 
τικές εκθέσεις του Διοικητικού Συμβουλίου και των ελε¬ 
γκτών. 

6. Σαράντα οκτώ (48) ώρες πριν από κάθε Γενική Συνέ¬ 
λευση πρέπει να τοιχοκολλάται σε εμφανή θέση των 
κεντρικών γραφείων της Εταιρείας πίνακας αυτών που 
έχουν δικαίωμα ψήφου κατά τη Γ ενική Συνέλευση των με¬ 


τόχων με ένδειξη των τυχόν αντιπροσώπων τους, του α¬ 
ριθμού των μετοχών και ψήφων καθενός και των διευ¬ 
θύνσεων αυτών και των αντιπροσώπων τους. 

Άρθρο 22 

Συνήθης απαρτία - Πλειοψηφία 

1. Η Γενική Συνέλευση βρίσκεται σε απαρτία και συνε¬ 
δριάζει έγκυρα επί των θεμάτων της ημερήσιας διάταξης 
όταν παρίστανται ή αντιπροσωπεύονται σε αυτήν μέτοχοι 
που εκπροσωπούντο ένα πέμπτο (1/5) του μετοχικού κε¬ 
φαλαίου. 

2. Εάν δεν συντελεσθεί τέτοια απαρτία η Γενική Συνέ¬ 
λευση συνέρχεται πάλι μέσα σε είκοσι (20) ημέρες από τη 
Χρονολογία της συνεδρίασης που ματαιώθηκε, 
προσκαλούμενη πριν από δέκα (10) τουλάχιστον ημέρες, 
βρίσκεται δε κατά την επαναληπτική αυτή συνεδρίαση σε 
απαρτία και συνεδριάζει έγκυρα επί των θεμάτων της αρ¬ 
χικής ημερήσιας διάταξης οποιοδήποτε και να είναι το εκ¬ 
προσωπούμενο σε αυτή τμήμα του μετοχικού κεφαλαίου 
που έχει καταβληθεί. 

3. Οι αποφάσεις της Γ ενικής Συνέλευσης λαμβάνονται 
με απόλυτη πλειοψηφία των ψήφων που εκπροσωπούνται 
σε αυτή. 

Άρθρο 23 

Εξαιρετική απαρτία και πλειοψηφία 

1. Εξαιρετικά προκειμένου περί αποφάσεων που 
αφορούν: 

α. τη μεταβολή της εθνικότητας της Εταιρείας, 
β. τη μεταβολή του σκοπού αυτής, 
γ. την έκδοση δανείου με ομολογίες μετατρέψιμες σε 
μετοχές όπως ορίζεται στο σχετικό άρθρο του παρόντος 
Καταστατικού, 

δ. την επαύξηση των υποχρεώσεων των μετόχων, 
ε. την αύξηση του μετοχικού κεφαλαίου με την επιφύ¬ 
λαξη των όσων ορίζονται στο άρθρο 6 του παρόντος Κα¬ 
ταστατικού ή επιβάλλονται από ειδικό νόμο, 
στ. τη μείωση του μετοχικού κεφαλαίου, 
η. τη μεταβολή του τρόπου διάθεσης των κερδών, 
θ. τον περιορισμό ή κατάργηση του δικαιώματος προτί¬ 
μησης των παλαιών μετοχών στις περιπτώσεις αυξήσεως 
κεφαλαίου που δεν γίνεται με εισφορά σε είδος ή με την 
έκδοση μετατρέψιμων ομολογιών, 
ι. την συγχώνευση, διάσπαση, μετατροπή, αναβίωση, 
παράταση της διάρκειας ή διάλυση της Εταιρείας ή 
ια. την παροχή εξουσίας προς το Διοικητικό Συμβούλιο 
για την αύξηση του μετοχικού κεφαλαίου ή την έκδοση 
ομολογιακού δανείου. 

ιβ. οποιαδήποτε τροποποίηση του παρόντος άρθρου, η 
Συνέλευση βρίσκεται σε απαρτία και συνεδριάζει έγκυρα 
επί των θεμάτων της ημερήσιας διάταξης, όταν παρί- 
στανται ή αντιπροσωπεύονται σε αυτή μέτοχοι που εκ¬ 
προσωπούν τα δύο τρίτα (2/3) του μετοχικού κεφαλαίου 
που έχει καταβληθεί. 

2. Αν δεν συντελεσθεί τέτοια απαρτία, η Γ ενική Συνέ¬ 
λευση προσκαλείται και συνέρχεται πάλι σύμφωνα με τις 
διατάξεις της παραγράφου 2 του άρθρου 22 του πα¬ 
ρόντος Καταστατικού, βρίσκεται σε απαρτία και συνε¬ 
δριάζει έγκυρα επί των θεμάτων της αρχικής ημερήσιας 
διάταξης, όταν εκπροσωπείται σε αυτή το μισό (1/2) του¬ 
λάχιστον του μετοχικού κεφαλαίου που έχει καταβληθεί. 
Αν δεν συντελεσθεί και αυτή η απαρτία η Συνέλευση 
προσκαλούμενη και συνερχόμενη σύμφωνα με τα παρα- 

πάνω, βρίσκεται σε απαρτία και συνεδριάζει έγκυρα επί 
των θεμάτων της αρχικής ημερήσιας διάταξης, όταν εκ¬ 
προσωπείται σε αυτή το ένα τρίτο (1/3) τουλάχιστον του 
μετοχικού κεφαλαίου που έχει καταβληθεί. 

3. Κατ’ εξαίρεση, οι αποφάσεις που προβλέπονται από 
την παράγραφο 1 του παρόντος άρθρου λαμβάνονται με 
πλειοψηφία των δύο τρίτων (2/3) των ψήφων που εκ¬ 
προσωπούνται στη Συνέλευση. 

Άρθρο 24 

Προεδρείο της Γενικής Συνέλευσης 

1. Ο Πρόεδρος του Διοικητικού Συμβουλίου προεδρεύ¬ 
ει προσωρινά στη Γ ενική Συνέλευση. Εάν αυτός κωλύεται 
στην εκτέλεση του καθήκοντος αυτού, αντικαθίσταται α¬ 
πό τον 

αναπληρωτή του. Χρέη Γραμματέα της Γενικής Συνέ¬ 
λευσης εκτελεί προσωρινά το πρόσωπό το το οποίο ορί¬ 
ζει ο Πρόεδρος. 

2. Μετά την κήρυξη του καταλόγου των μετόχων που 
έχουν δικαίωμα ψήφου ως οριστικού, η Συνέλευση εκλέ¬ 
γει τον Πρόεδρό της και ένα (1) Γραμματέα, ο οποίος ε¬ 
κτελεί και χρέη ψηφολέκτη. 

Άρθρο 25 

Ημερήσια διάταξη - Πρακτικά 

1. Οι συζητήσεις και οι αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στη 
δημοσιευόμενη, σύμφωνα με το άρθρο 20 του παρόντος 
Καταστατικού, ημερήσια διάταξη. 

2. Περίληψη όλων των συζητήσεων και αποφάσεων της 
Γενικής Συνέλευσης καταχωρίζεται στο βιβλίο των πρα¬ 
κτικών, υπογράφεται δε από τον Πρόεδρο και το Γ ραμμα- 
τέα. Ο Πρόεδρος της Γενικής Συνέλευσης, με αίτηση με¬ 
τόχου, υποχρεούται να καταχωρίσει οταπρακτικά ακριβή 
περίληψη της γνώμης του. 

3. Αντίγραφα και αποσπάσματα πρακτικών Γενικής 
Συνέλευσης επικυρώνονται από τον Πρόεδρο του Διοικη¬ 
τικού Συμβουλίου ή τον αναπληρωτή του. · 

Άρθρο 26 

Δικαιώματα μειοψηφίας 

1. Με αίτηση των μετόχων, που εκπροσωπούν το ένα 
εικοστό (1/20) του μετοχικού κεφαλαίου που έχει κατα¬ 
βληθεί, το Διοικητικό Συμβούλιο υποχρεούται να συγκα- 
λέσει Έκτακτη Γ ενική Συνέλευση, ορίζοντας ημέρα συνε- 
δριάσεως αυτής που να μην απέχει περισσότερο από 
τριάντα (30) ημέρες από τη χρονολογία της επίδοσης της 
αίτησης στον Πρόεδρο του Διοιητικού Συμβουλίου. Η αί¬ 
τηση πρέπει να αναφέρει με ακρίβεια τα αντικείμενα, τα 
οποία θα περιληφθούν στην ημερήσια διάταξη. 

2. Με αίτηση των μετόχων, που εκπροσωπούν το ένα 
εικοστό (1/20) του μετοχικού κεφαλαίου που έχει κατα¬ 
βληθεί, ο Πρόεδρος της Γ ενικής Συνέλευσης υποχρεού- 
ται να αναβάλει μια φορά μόνο τη λήψη αποφάσεων Τα¬ 
κτικής ή Έκτακτης Γενικής Συνέλευσης, ορίζοντας συγ¬ 
χρόνως ημέρα συνεδρίασης για τη λήψη αυτών εκείνη 
που αναγράφεται στην αίτηση των μετόχων, η οποία δεν 
μπορεί πάντως να απέχει περισσότερο από τριάντα (30) 
ημέρες από τη χρονολογία της αναβολής. 

3. Με αίτηση μετόχωνπου εκπροσωπούντο ένα εικοστό 
(1/20) του μετοχικού κεφαλαίου που έχει καταβληθεί και 
που υποβάλλεται στην Εταιρεία πέντε (5) πλήρεις ημέρες 


πριν από την τακτική Γενική Συνέλευση, το Διοικητικό 
Συμβούλιο υποχρεούται: 

α) Να ανακοινώνει στη Γενική Συνέλευση των μετόχων 
τα ποσά, τα οποία κατά την τελευταία διετία καταβλήθη¬ 
καν για οποιαδήποτε αιτία από την Εταιρεία σε μέλη του 
Διοικητικού Συμβουλίου ή τους Διευθυντές ή άλλους υ¬ 
παλλήλους της, καθώς και κάθε άλλη παροχή προς τα 
πρόσωπα αυτά ή κάθε από οποιαδήποτε αιτία υφιστά¬ 
μενη σύμβαση της Εταιρείας με αυτούς. 

β) Να παρέχει συγκεκριμένες πληροφορίες που 
ζητούνται για τις υποθέσεις της Εταιρείας, στο μέτρο που 
είναι χρήσιμες για την πραγματική εκτίμηση των θεμάτων 
της ημερήσιας διάταξης. Το Διοικητικό Συμβούλιο μπορεί 
να αρνηθεί την παροχή ζητούμενων πληροφοριών για 
αποχρώντα ουσιώδη λόγο, η δε αιτιολογία αναγράφεται 
στα πρακτικά. 

4. Με αίτηση μετόχων που εκπροσωπούν το ένα δέκατο 
(1/10) του μετοχικού κεφαλαίου που έχει καταβληθεί και 
που υποβάλλεται στην Εταιρεία μέσα στην προθεσμία της 
προηγούμενης παραγράφου, το Διοικητικό Συμβούλιο 
υποχρεούται να παράσχει σε αυτούς κατά τη Γ ενική Συνέ¬ 
λευση ή εάνπροτιμά πριν από αυτή σε εκπρόσωπο αυτών, 
εφόσον αυτοί δεν εκπροσωπούνται στο Διοικητικό Συμ¬ 
βούλιο, πληροφορίες περί της πορείας των εταιρικών 
υποθέσεων και της περουσιακής κατάστασης της Εται¬ 
ρείας. Το Διοικητικό Συμβούλιο μπορεί να αρνηθεί την 
παροχή των ζητούμενων πληροφοριών για αποχρώντα 
ουσιώδη λόγο, η δε αιτιολογία αναγράφεται στα πρακτι¬ 
κά. 

5. Στις περιπτώσεις του δεύτερου εδαφίου της παρα¬ 
γράφου 3 και της παραγράφου 4 του παρόντος άρθρου 
τυχόν αμφισβήτηση ως προς το βάσιμο της αιτιολογίας 
αρνήσεως του Διοικητικού Συμβουλίου, τη λύνει το 
Μονομελές Πρωτοδικείο της έδρας της Εταιρείας δι¬ 
κάζοντας κατά τη διαδικασία των ασφαλιστικών μέτρων. 

6. Με αίτηση μετόχων, που εκπροσωπούν το ένα 
εικοστό (1/20) του μετοχικού κεφαλαίου που έχει κατα¬ 
βληθεί, η λήψη απόφασης για κάποιο θέμα της ημερήσιας 
διάταξης Γενικής Συνέλευσης ενεργείται με ονομαστική 
κλήση. 

7. Στις περιπτώσεις των παραγράφων 1 έως και 4 του 
παρόντος άρθρου οι αιτούντες μέτοχοι οφείλουν να τη¬ 
ρήσουν κατατεθειμένες, σύμφωνα με το άρθρο 21 του 
παρόντος Καταστατικού, τις μετοχές τους που τους πα¬ 
ρέχουν τα παραπάνω δικαιώματα από τη χρονολογία της 
επίδοσης της αίτησής τους μέχρι τη συνεδρίαση της Γ ενι¬ 
κής Συνέλευσης, στις δε περιπτώσεις της παρ. 5 μέχρι την 
έκδοση της απόφασης του δικαστηρίου. 

8. Μέτοχοι της Εταιρείας, που εκπροσωπούν το ένα 
εικοστό (1/20) του μετοχικού κεφαλαίου που έχει κατα¬ 
βληθεί, έχουν δικαίωμα να ζητήσουν έλεγχο της Εταιρεί¬ 
ας από το Μονομελές Πρωτοδικείο της περιφέρειας της 
έδρας της Εταιρείας. Ο έλεγχος διατάσσεται εάν πι¬ 
θανολογείται ότι με τις καταγγελλόμενες πράξεις παρα- 
βιάζονται οι διατάξεις των νόμων ή του παρόντος Κατα¬ 
στατικού ή οι αποφάσεις της Γενικής Συνέλευσης. Σε ό¬ 
λες τις περιπτώσεις οι καταγγελλόμενες πράξεις πρέπει 
να έγιναν σε χρόνο που να μην απέχει περισσότερο από 
διετία από τη χρονολογία της έγκρισης των ετήσιων 
οικονομικών καταστάσεων της χρήσης μέσα στην οποία 
τελέσθηκαν αυτές. 

9. Μέτοχοι της Εταιρείας, που εκπροσωπούν το ένα 
τρίτο (1/3) του μετοχικού κεφαλαίου που έχει καταβληθεί. 

δικαιούνται να ζητήσουν από το κατά την προηγούμενη 
παράγραφο δικαστήριο, έλεγχο της Εταιρείας, εφόσον α¬ 
πό την όλη πορεία των εταιρικών υποθέσεων καθίσταται 
πιστευτό, ότι η διοίκηση των εταιρικών υποθέσεων δεν α¬ 
σκείται όπως επιβάλλει η χρηστή και συνετή διαχείριση. 

10. Στις περιπτώσεις τωνπαρ. 8 και 9 του παρόντος άρ¬ 
θρου πρέπει οι αιτούντες μέτοχοι να τηρούν κατατεθει¬ 
μένες, όπως ορίζεται στο άρθρο 21 του παρόντος, τις πα- 
ρέχουσες σε αυτούς το δικαίωμα για υποβολή αίτησης 
μετοχές μέχρι την έκδοση της επί της αίτησής τους από¬ 
φασης, πάντως δε όχι λιγότερο από τριάντα (30) ημέρες 
από την υποβολή της αίτησης. 

Άρθρο 27 

Απαλλαγή των μελών του Διοικητικού Συμβουλίου και 
των ελεγκτών 

Μετά την έγκριση των ετήσιων οικονομικών καταστάσε¬ 
ων η Γ ενική Συνέλευση αποφασίζει με ειδική ψηφοφορία 
που ενεργείται με ονομαστική κλήση, περί απαλλαγής 
των μελών του Διοικητικού Συμβουλίου και των ελεγκτών 
από κάθε ευθύνης αποζημίωσης. Τέτοια απαλλαγή καθί¬ 
σταται ανίσχυρη στις περιπτώσεις του άρθρου 22α του 
Κ.Ν. 2190/1920, όπως ισχύει. 

ΚΕΦΑΛΑΙΟ Ε' 

Ελεγχος της Εταιρίας 
Άρθρο 28 
Ορκωτοί Ελεγκτές 

1. Προκειμένου να ληφθεί έγκυρα απόφαση της Γενικής 
Συνέλευσης των μετόχων της Εταιρείας σχετικά με τους 
ετήσιους λογαριασμούς (ετήσιες οικονομικές καταστά¬ 
σεις) της Εταιρείας, αυτοί θα πρέπει να έχουν προηγου¬ 
μένως ελεγχθεί από ελεγκτή ή ελεγκτές του Σώματος Ορ¬ 
κωτών Ελεγκτών, όπως ορίζεται στον Κ.Ν. 2190/1920 σε 
συνδυασμό μετο άρθρο 75τουΝ. 1969/1991 (ΦΕΚ167Α’) 
και τα προεδρικά διατάγματα 226/1992 και 227/1992 
(ΦΕΚ 120 Α’) όπως αυτά εκάστοτε ισχύουν, όπως επίσης 
και από ελεγκτή εγνωσμένου διεθνούς κύρους, ο οποίος 
έχει τις προϋποθέσεις πραγματοποίησης ελέγχου με βά¬ 
ση τις διεθνείς αρχές ελεγκτικής. 

2. Η Τακτική Γενική Συνέλευση των μετόχων της Εται¬ 
ρείας εκλέγει κάθε χρόνο τους ορκωτούς ελεγκτές και 
τον ελεγκτή εγνωσμένου διεθνούς κύρους, που 
προβλέπονται στην παράγραφο 1 του παρόντος άρθρου. 

3. Εντός πέντε (5) ημερών από τη συνεδρίαση της Γ ενι¬ 
κής Συνέλευσης των μετόχων της Εταιρείας, που όρισε 
του ορκωτούς ελεγκτές και τους ελεγκτές εγνωσμένου 
διεθνούς κύρους που προβλέπονται στην παράγραφο 1 
του παρόντος άρθρου, πρέπει να γίνει απο την Εταιρεία 
ανακοίνωση του διορισμού τους σε αυτούς, σε περίπτω¬ 
ση δε που δεν αρνηθούν το διορισμό αυτόν μέσα σε 
προθεσμία πέντε (5) ημερών, θεωρείται ότι έχουν αποδε¬ 
χθεί το διορισμό και έχουν όλες τις ευθύνες και υποχρεώ¬ 
σεις των άρθρων 37 και 43α παρ. 3 εδάφιο γ' του Κ.Ν. 
2190/1920. 

4. Η έκθεση των ελεγκτών, εκτός από τις πληροφορίες 
που ορίζονται στην παράγραφο 1 του άρθρου 37 του κ.ν. 
2190/1920, οφείλει επίσης να αναφέρει τα ακόλουθα: 

α) αν το προσάρτημα περιλαμβάνει τις πληροφορίες 
της παραγράφου 1 ή 2 του άρθρου 43α του Κ.Ν. 
2190/1920 και 


β) αν επαληθεύτηκε η συμφωνία του περιεχομένου της 
εκθέσεως του Διοικητικού Συμβουλίου της Εταιρείας που 
εγκρίθηκε από το Διοικητικό Συμβούλιο με τις σχετικές 
οικονομικές καταστάσεις που αναφέρονται στο εδάφιο γ’ 
της παρ. 3του άρθρου 43α του Κ.Ν. 2190/1920. 

Άρθρο 29 

Στρατηγικό - Επιχειρησιακό Σχέδιο 

1. Το Διοικητικό Συμβούλιο της Εταιρείας υποχρεούται 
να καταρτίζει: 

α) Το Στρατηγικό Σχέδιο (Σ.Σ.), που καθορίζει τους μα¬ 
κροχρόνιους βασικούς στόχους για την εκπλήρωση των 
σκοπών της Εταιρείας. 

β) Το Επιχειρησιακό Σχέδιο (Ε.Σ.), με διάρκεια τριών (3) 
έως πέντε (5) ετών. Το Ε.Σ. εξειδικεύει τους στόχους του 
Σ.Σ. και τις μεθόδους πραγματοποίησής τους για καθένα 
από τα έτη της διάρκειάς του. 

2. Κάθε Ε.Σ. περιλαμβάνει επί μέρους σχέδια που περι¬ 
γράφουν τους στόχους και τις δραστηριότητες ανά επι¬ 
χειρησιακή μονάδα, για κάθε διαχειριστική περίοδο και 
συνολικά για όλη της διάρκειά του. 

Σε κάθε Ε.Σ.: 

α) Περιγράφονται οι στόχοι που επιδιώκονται εκφρα¬ 
σμένοι σε ποσά. 

β) Προσδιορίζεται ο χρόνος της πραγματοποίησής 
τους. 

γ) Προσδιορίζονται τα μέσα και οι ενέργειες που 
προορίζονται για το σκοπό αυτόν. 

δ) Αποτιμάται το κόστος της πραγματοποίησης των 
στόχων αυτών και 

ε) Καθορίζονται οι εσωτερικές διαδικασίες παρακολού¬ 
θησης και ελέγχου της πραγματοποίησης των στόχων αυ¬ 
τών. 

3. Η Εταιρεία εφόσον έχει θυγατρικές εταιρείες, καταρ¬ 
τίζει Ε.Σ. και Σ.Σ. για λογαριασμό όλου του ομίλου. 

4. Το Ε.Σ. μπορεί να αναθεωρείται με τοντρόπο που κα¬ 
ταρτίζεται. Σε επείγουσες περιπτώσεις το Διοικητικό Συμ¬ 
βούλιο μπορεί, αν το κρίνει αναγκαίο, να προβαίνει σε πε¬ 
ριορισμένης έκτασης αναμορφώσεις του Ε.Σ. για τη βελ¬ 
τίωση των αποτελεσμάτων της Εταιρείας. Η έκθεση 
δικαιολόγησης των ανωτέρω αλλαγών που αποδεικνύει 
την ανάγκη επιβολής τους υποβάλλεται από το Διοικητικό 
Συμβούλιο μαζί με την έκθεση πεπραγμένων του άρθρου 
30 παρ. 4 του παρόντος Καταστατικού. 

5. Η υποχρέωση κατάρτισης του Σ.Σ. και του Ε.Σ. σύμ¬ 
φωνα με το παρόν άρθρο δεν αναιρεί την υποχρέωση κα¬ 
τάρτισης του προϋπολογισμού, του απολογισμού, του 
λογαριασμού αποτελεσμάτων χρήσης, καθώς και κάθε 
άλλου στοιχείου που προβλέπεται από γενικές ή ειδικές 
διατάξεις. 

6. Η Εταιρεία εφόσον έχει θυγατρικές εταιρείες, καταρ¬ 
τίζει υποβάλλει, εκτός από τα αναφερόμενα στην 
προηγούμενη παράγραφο, και ενοποιημένους ισολογι¬ 
σμούς. 

7. Τα Ε.Σ. και Σ.Σ. κοινοποιούνται από το Δ.Σ. της Εται¬ 
ρείας στους Υπουργούς Εθνικής Οικονομίας και Ανάπτυ¬ 
ξης- 

Άρθρο 30 

Σύμβαση Διαχείρισης και έλεγχος τήρησής της 

1. Μεταξύτης Εταιρείας, η οποία εκπροσωπείται από ει¬ 
δικά εξουσιοδοτημένο Σύμβουλο με απόφαση του Διοι- 

κητικού Συμβουλίου και του προταθέντος κατά τα οριζό¬ 
μενα στο άρθρο 15 του παρόντος Καταστατικού Διευ- 
θύνοντος Συμβούλου συνάπτεται Σύμβαση Διαχείρισης, 
στην οποία καθορίζονται με λεπτομέρεια και στο πλαίσιο 
των Σ.Σ. και Ε.Σ. οι στόχοι που ο Διευθύνων Σύμβουλος 
αναλαμβάνει να εκπληρώσει κατά τη διάρκεια της θητεί¬ 
ας του. 

2. Η Σύμβαση Διαχείρισης περιλαμβάνει ιδίως: 

α) Τους όρους και κανόνες για την επίτευξη των στόχων 
του Ε.Σ. και τη διαδικασία ελέγχου εφαρμογής του. 

β) Τους όρους καιτις προϋποθέσειςτροποποίησήςτης, 
ιδίως σε περίπτωση αναθεώρησης του Επιχειρησιακού 
Σχεδίου. 

γ) Τις εξαιρετικές περιπτώσεις υλικής ή ηθικής επιβρά¬ 
βευσης του Προέδρου του Δ.Σ. και του Διευθύνοντος 
Συμβούλου κατά τη λήξη της διαχειριστικής περιόδου ή 
και κατά τη λήξη της θητείας τους. Η επιβράβευση αυτή 
δίδεται όταν οι ετήσιοι ή οι συνολικοί στόχοι του Ε.Σ. επι¬ 
τεύχθηκαν σε βαθμό που υπερβαίνει τα προβλεπόμενα 
στο Συμβόλαιο Διαχείρισης, λόγω της ιδιαίτερης ικανότη¬ 
τας, πρωτοβουλίας και επιμέλειας που αυτοί επέδειξαν. 

δ) Τους λόγους καταγγελίας της. 

ε) Τους δείκτες παρακολούθησης των κρίσιμων 
οικονομικών μεγεθών, στους οποίους μπορεί να συμπερι- 
λαμβάνονται ενδεικτικά οι δείκτες κόστους παραγωγής 
προϊόντων ή παροχής υπηρεσιών, παραγωγικότητας, 
βαθμού αξιοποίησης του προσωπικού, ποιότητας παρα- 
γόμενων προϊόντων ή παρεχόμενων υπηρεσιών. 

στ) Το ποσό που διατίθεται συνολικά ετησίως για τις δα¬ 
πάνες του προσωπικού σε σχέση με τα άλλα βασικά 
οικονομικά μεγέθη της Εταιρείας. 

3. Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων που δεν δι¬ 
καιολογείται επαρκώς ή άλλος σπουδαίος λόγος, με από¬ 
φασή του, το Διοικητικό Συμβούλιο δύναται να καταγγεί¬ 
λει τη Σύμβαση Διαχείρισης. 

4. Το Διοικητικό Συμβούλιο της Εταιρείας συντάσσει ε¬ 
τήσια έκθεση πεπραγμένων που περιέχει όλα τα οικονομι¬ 
κά μεγέθη που αφορούν τους εγκεκριμένους από το Ε.Σ. 
στόχους και περιγράφονται και στη Σύμβαση Διαχείρι¬ 
σης. Η έκθεση κοινοποιείται μέσα στους τρεις (3) 
πρώτους μήνες του έτους στους Υπουργούς Εθνικής 
Οικονομίας και Ανάπτυξης. 

ΚΕΦΑΛΑΙΟ ΣΤ' 

Ετήσιοι Λογαριασμοί - Διανομή Κερδών 
Άρθρο 31 

Εταιρική Χρήση - Ετήσιες οικονομικές καταστάσεις 
Δημοσίευση 

1. Η εταιρική χρήση έχει δωδεκάμηνη διάρκεια, αρχίζει 
την 1η Ιανουάριου και λήγει την 31η Δεκεμβρίου κάθε 
χρόνου. 

2. Στο τέλος κάθε εταιρικής χρήσης το Διοικητικό Συμ¬ 
βούλιο κλείνει τους λογαριασμούς, συντάσσει λεπτομερή 
απογραφή της περιουσίας της εταιρίας και καταρτίζει τις 
ετήσιες οικονομικές καταστάσεις σύμφωνα με τις ι- 
σχύουσες διατάξεις (άρθρα 42α, 42β, 42γ, 42δ, 43, 43α, 
43β, 111 και 112του Κ.Ν.2190/20 ως ισχύει). 

3. Οι ετήσιες οικονομικές καταστάσεις περιλαμβάνουν: 

α) τον ισολογισμό 

β) το λογαριασμό "Αποτελέσματα Χρήσεως" 


γ) τον "Πίνακα διαθέσεως αποτελεσμάτων" 

δ) το προσάρτημα 

ε) την έκθεση διαχείρισης. 

Οι παραπάνω καταστάσεις αποτελούν ενιαίο σύνολο, ε¬ 
λέγχονται σύμφωνα με τις διατάξεις που ισχύουν και εμ¬ 
φανίζουν με σαφήνεια την πραγματική εικόνα της περιου¬ 
σιακής διάρθρωσης, της χρηματοοικονομικής θέσης και 
των αποτελεσμάτων χρήσεως της εταιρίας. 

4. Οι οικονομικές καταστάσεις συνοδευόμενες από το 
πιστοποιητικό των ορκωτών λογιστών και από την έκθεση 
του Διοικητικού Συμβουλίου υποβάλλονται προς έγκριση 
στη Γ ενική Συνέλευση των μετόχων. 

5. Για να ληφθεί από τη Γ ενική Συνέλευση των μετόχων 
έγκυρη απόφαση πάνω στις οικονομικές καταστάσεις 
που έχουν εγκριθεί από το Διοικητικό Συμβούλιο πρέπει 
να έχουν υπογράφει από τρία διαφορετικά πρόσωπα. 
Ήτοι από: 

α) τον Πρόεδρο του διοικητικού συμβουλίου ή τον ανα¬ 
πληρωτή του, 

β) τον Διευθύνοντα ή εντεταλμένο Σύμβουλο και, σε πε¬ 
ρίπτωση που δεν υπάρχει τέτοιος σύμβουλος ή η ιδιότη¬ 
τά του συμπίπτει με εκείνη των ανωτέρω προσώπων, από 
ένα μέλος του διοικητικού συμβουλίου που ορίζεται από 
αυτό και 

γ) τον Υπεύθυνο για τη Διεύθυνση του Λογιστηρίου. 

Οι παραπάνω σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών κα¬ 
ταστάσεων, οφείλουν να εκθέτουν έγγραφα τις αντιρρή¬ 
σεις τους στη Γενική Συνέλευση των μετόχων. 

6. Η Εκθεση διαχείρισης του Διοικητικού Συμβουλίου 
πρέπει να παρέχει την πραγματική εικόνα της εξέλιξης 
των εργασιών και της οικονομικής θέσης της εταιρίας και 
να περιλαμβάνει κάθε στοιχείο που προβλέπεται από τις ι- 
σχύουσες διατάξεις, καθώς και πληροφορίες για την 
προβλεπόμενη πορεία της εταιρίας και για τις δραστη- 
ριότητέςτης στον τομέα της έρευνας και της ανάπτυξης. 

7. Το Διοικητικό Συμβούλιο οφείλει να δημοσιεύει τον 
Ισολογισμό της εταιρίας, το λογαριασμό "Αποτελέσματα 
Χρήσεως" και τον "Πίνακα διάθεσης των αποτελεσμάτων" 
μαζί με το πιστοποιητικό ελέγχου των ορκωτών λογιστών 
είκοσι (20) τουλάχιστον ημέρες πριν από τη συνεδρίαση 
της Γ ενικής Συνέλευσης των μετόχων. 

Η δημοσίευση πρέπει να γίνει σε μία ημερήσια πολιτική 
εφημερίδα και σε μία ημερήσια οικονομική εφημερίδα 
που εκδίδονται στην Αθήνα και πληρούν τις προϋποθέ¬ 
σεις που προβλέπονται από τις διατάξεις που ισχύουν και 
στο ΦΕΚ (ΤΑΕ και ΕΠΕ). 

Επίσης οι ετήσιες οικονομικές καταστάσεις μαζί με τις 
εκθέσεις του Διοικητικού Συμβουλίου και των ελεγκτών 
της Εταιρίας δημοσιεύονται σύμφωνα μετά άρθρα 7α και 
7β του Ν.2190/1920 όπως τροποποιήθηκε από το 
Π.Δ.409/1986 και Π.Δ. 498/87. 

8. Αντίγραφα των ετήσιων οικονομικών καταστάσεων 
μαζί με την έκθεση του Διοικητικού Συμβουλίου και την έκ¬ 
θεση των ελεγκτών υποβάλλονται στην αρμόδια 
εποπτεύουσα αρχή είκοσι (20) τουλάχιστον ημέρες πριν 
από την ημέρα της Γενικής Συνέλευσης των μετόχων. 

9. Μέσα σε 20 ημέρες από την έγκριση των ετήσιων 
οικονομικών καταστάσεων από την τακτική Γενική Συνέ¬ 
λευση των μετόχων υποβάλλεται στην αρμόδια εποπτική 
αρχή αντίγραφο των πρακτικών της Γ ενικής Συνέλευσης 
των μετόχων μαζί με το αντίγραφο των ετήσιων οικονομι¬ 
κών καταστάσεων που εγκρίθηκαν. 

10. Επιπλεόντων ως άνω οικονομικών καταστάσεων, η 
Εταιρία καταρτίζει οικονομικές καταστάσεις και κατά τα 
διεθνή λογιστικά πρότυπα, οι οποίες εγκρίνονται από την 
τακτική Γενική Συνέλευση. 

11. Η Εταιρία υποβάλλει, εκτός από τα αναφερόμενά 
στη προηγούμενη παράγραφο, και ενοποιημένους 
ισολογισμούς για τις θυγατρικές της εταιρίες. 

Άρθρο 32 

Καθαρά Κέρδη - Διάθεση Κερδών 

1. Καθαρά κέρδη της εταιρίας είναι αυτά που προκύ¬ 
πτουν μετά την αφαίρεση από τα πραγματοποιηθέντα α¬ 
καθάριστα κέρδη κάθε εξόδου, κάθε ζημίας, των νομίμων 
αποσβέσεων και κάθε άλλου εταιρικού βάρους: 

2. Τα καθαρά κέρδη διανέμονται ως εξής : 

α) Ποσοστό τουλάχιστον 5% κρατείται για σχηματισμό 
τακτικού αποθεματικού κεφαλαίου. Η κράτηση αυτή παύ¬ 
ει να είναι υποχρεωτική όταν το αποθεματικό καλύψει το 
1/3 του μετοχικού κεφαλαίου. Εάν όμως τούτο μειωθεί για 
οποιοδήποτε λόγο η κράτηση επαναλαμβάνεται μέχρι το 
ίδιο όριο. 

β) Ποσοστό τουλάχιστον ίσο προς το 6% του καταβε¬ 
βλημένου εταιρικού κεφαλαίου διατίθεται για την κα¬ 
ταβολή πρώτου μερίσματος, σε συνδυασμό με το άρθρο 
1 του Ν.876/79. 

Το ποσό που διανέμεται σαν μέρισμα στους μετόχους 
δεν μπορεί να είναι μικρότερο του 35% των καθαρών κερ¬ 
δών της εταιρίας, ούτε μικρότερο του 6% του εταιρικού 
κεφαλαίου που έχει καταβληθεί. 

Τα υπόλοιπα καθαρά κέρδη διατίθενται κατά την κρίση 
της Γενικής Συνέλευσης των μετόχων ως πρόσθετο μέρι¬ 
σμα ή προς σχηματισμόν εκτάκτου αποθεματικού ή προς 
μεταφορά στην νέα χρήση. 

3. Μετά από απόφαση της Γενικής Συνέλευσης των με¬ 
τόχων το υπόλοιπο που παραμένει από τα καθαρά κέρδη 
μετά την κράτηση προς σχηματισμό τακτικού αποθεμα- 
τικού και διανομή πρώτου μερίσματος μπορεί να διατεθεί 
συνολικά ή μερικά προς αύξηση του μετοχικού κεφα¬ 
λαίου με έκδοση νέων μετοχών που παρέχονται στους με¬ 
τόχους χωρίς πληρωμή αντί για πρόσθετο μέρισμα. 

4. Οποιαδήποτε διανομή προςτους μετόχους υπόκειται 
στις διατάξεις των άρθρων 44α και 46α του κωδικοποιη- 
μένου Νόμου 2190/1920 όπως τροποποιήθηκε από το 
Π.Δ.409/1986και Π.Δ. 498/87 

. ΚΕΦΑΛΑΙΟ Ζ' 

Διάλυση - Εκκαθάριση της Εταιρίας 
Άρθρο 33 

Λόγοι λύσεως της εταιρίας 

1. Η εταιρία λύεται α) με την πάροδο του χρόνου διάρ¬ 
κειας αυτής, εκτός εάν αποφασισθεί από την Γ ενική Συνέ¬ 
λευση η παράταση της διάρκειας, β) με απόφαση της 
Γενικής Συνέλευσης των μετόχων που λαμβάνεται με την 
εξαιρετική απαρτία και πλειοψηφία του άρθρου 23 του 
παρόντος, γ) με την κήρυξη της Εταιρίας σε κατάσταση 
πτώχευσης. 

2. Η συγκέντωση όλων των μετοχών της Εταιρείας σε 
ένα πρόσωπο δεν αποτελεί λόγο λύσης της. 

3. Σε περίπτωση που το σύνολο των ιδίων κεφαλαίων 
της Εταιρείας, όπως προσδιορίζονται στο υπόδειγμα 


ισολογισμού που προβλέπεται από το άρθρο 42γ του Κ. Ν. 
2190/1920, όπως ισχύει, γίνει κατώτερο από το μισό (1/2) 
του μετοχικού κεφαλαίου, το Διοικητικό Συμβούλιο 
υποχρεούται να συγκαλέσει τη Γενική Συνέλευση, μέσα 
σε προθεσμία έξι (6) μηνών από τη λήξη της χρήσης που 
θα αποφασίσειτη λύση της Εταιρείας ή την υιοθέτηση άλ¬ 
λου μέτρου. 

4. Η λύση της Εταιρείας υποβάλλεται σε δημοσιότητα 
σύμφωνα με τα άρθρα 7α και 7β του Κ. Ν. 2190/1920, όπως 
ισχύει. 

Άρθρο 34 

Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάριση αυτής. Στην περί¬ 
πτωση του εδαφίου α’ της παραγράφου 1 του προηγού¬ 
μενου άρθρου, το Διοικητικό Συμβούλιο εκτελεί χρέη εκ- 
καθαριστη μέχρι το διορισμό εκκαθαριστών από τη Γ ενι¬ 
κή Συνέλευση. Στην περίπτωση του εδαφίου β’ της ίδιας 
παραγράφου η Γενική Συνέλευση με την ίδια απόφαση 
ορίζει δύο (2) εκκαθαριστές, οι οποίοι κατά τη διάρκεια 
της εκκαθάρισης ασκούν όλες τις αρμοδιότητες του Διοι¬ 
κητικού Συμβουλίου, τις συναφείς με τη διαδικασία και το 
σκοπό της εκκαθάρισης, σύμφωνα με τις αποφάσεις της 
Γενικής Συνέλευσης. 

2. Οι εκκαθαριστές μπορεί να είναι μέτοχοι ή μη, ένας ό¬ 
μως από αυτούς είναι εκπρόσωπος της μειοψηφίας. 

3. Ο διορισμός των εκκαθαριστών υποβάλλεται στη 
δημοσιότητα των άρθρων 7α και 7β του Κ.Ν. 2190/1920, 
όπως ισχύει, και συνεπάγεται αυτοδίκαια την παύση της 
εξουσίας των μελών του Διοικητικού Συμβουλίου. 

4. Οι εκκαθαριστές που διορίζονται από της Γενικής 
Συνέλευση οφείλουν, με την ανάληψη των καθηκόντων 
τους, να ενεργήσουν απογραφή της εταιρικής περιου¬ 
σίας και να δημοσιεύσουν δια του τύπου και του Τεύχους 
των Ανωνύμων Εταιριών και Εταιριών Περιορισμένης Ευ¬ 
θύνης της Εφημερίδας της Κυβερνήσεως ισολογισμό, 
του οποίου αντίτυπο υποβάλλεται στην αρμόδια 
εποπτεύουσα αρχή. Την ίδια υποχρέωση έχουν οι εκκα- 
θαριστές και κατά τη λήξη της εκκαθάρισης. 

5. Η Γενική Συνέλευση των μετόχων διατηρεί όλα τα δι- 
καιώματά της κατά τη διάρκεια της εκκαθάρισης. 

6. Οι ισολογισμοί της εκκαθάρισης, εγκρίνονται από τη 
Γενική Συνέλευση των μετόχων, η οποία έτσι αποφασίζει 
και για την απαλλαγή από κάθε ευθύνη των εκκαθαρι¬ 
στώ ν. 

7. Κάθε έτος υποβάλλονται στη Γενική Συνέλευση τα 
αποτελέσματα της εκκαθάρισης μαζί με έκθεση των αι¬ 
τίων τα οποία εμπόδισαν την αποπεράτωση της εκκαθά¬ 
ρισης. 

8. Οι ισολογισμοί της εκκαθάρισης και ο τελικός της 
ισολογισμός υποβάλλονται στη δημοσιότητα των άρ¬ 
θρων 7α και 7β του Κ.Ν. 2190/1920, όπως ισχύει. 

Άρθρο 35 

Μεταβατική Διάταξη 

Μέχρι την εκλογή νέου Διοικητικού Συμβουλίου και την 
εκλογή και ανάληψη καθηκόντων νέου Διευθύνοντος Συμ¬ 
βούλου κατά τα οριζόμενα στις διατάξεις των άρθρων 11 
και 15 του παρόντος καταστατικού, το Διοικητικό Συμ¬ 
βούλιο το οποίο εξελέγη απάτη Γενική Συνέλευση της 29- 
11-1996 καθώς και ο Διευθύνων Σύμβουλος ο οποίος εξε- 

λέγη από την ίδια ως άνω Γενική Συνέλευση καθώς και κα¬ 
τά την συνεδρίαση του Διοικητικού Συμβουλίου της 10-4- 
1998, εξακολουθούν να ασκούν τα καθήκοντά τους αντί¬ 
στοιχα. Στο παρόν Δ.Σ. προστίθενται δύο (2) μέλη που θα 
διορίσει ως εκπροσώπους του ο μέτοχος της μειοψηφίας 
σύμφωνα με την παράγραφο 2γ του άρθρου 11 του πα¬ 
ρόντος εντός ενός (1) μηνός από την δημοσίευση της ε¬ 
γκριτικής ΚΥΑ του εδαφίου 2 της παραγράφου 1 του άρ¬ 
θρου όγδοου του νόμου 2593/98. 

Επίσης το υφιστάμενο Διοικητικό Συμβούλιο κινεί τη 


διαδικασία εκλογής εκπροσώπωντων εργαζομένων όπως 
αυτή περιγράφεται στην παράγραφο 2 εδάφιο β’ του άρ¬ 
θρου 11 του παρόντος καταστατικού εντός δύο (2) μηνών 
από την δημοσίευση της ως άνω εγκριτικής ΚΥΑ. Η από¬ 
φαση αυτή να δημοσιευθεί στη Εφημερίδα της Κυβέρνη¬ 
σης. 

Αθήνα, 25 Νοεμβρίου 1998 

ΟΙ ΥΠΟΥΡΓΟΙ 

ΕΘΝ ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗ ΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 3ΐΓ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε. Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 



Γ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

: Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

■ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα.· 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημ'ερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























